CELEX: 62009TN0260
Language: el
Date: 2009-07-06 00:00:00
Title: Υπόθεση T-260/09 P: Αναίρεση που άσκησε στις 6 Ιουλίου 2009 το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) κατά της απόφασης που εξέδωσε το Δικαστήριο Δημόσιας Διοίκησης στις 5 Μαΐου 2009 στην υπόθεση F-27/08, Simões Dos Santos κατά ΓΕΕΑ

12.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 220/35
            
         Αναίρεση που άσκησε στις 6 Ιουλίου 2009 το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) κατά της απόφασης που εξέδωσε το Δικαστήριο Δημόσιας Διοίκησης στις 5 Μαΐου 2009 στην υπόθεση F-27/08, Simões Dos Santos κατά ΓΕΕΑ
   (Υπόθεση T-260/09 P)
   2009/C 220/74
   Γλώσσα διαδικασίας: η γαλλική
   
      Διάδικοι
   
   
      Αναιρεσείον: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωποι: I. de Medrano Caballero, επικουρούμενος από τον D. Waelbroeck, δικηγόρο)
   
      Αντίδικος κατ’ αναίρεση: Manuel Simões Dos Santos (Μαδρίτη, Ισπανία)
   
      Αιτήματα του αναιρεσείοντος
   
   Το αναιρεσείον ζητεί από το Πρωτοδικείο:
   
               —
            
            
               να αναιρέσει την απόφαση του Δικαστηρίου Δημόσιας Διοίκησης στην υπόθεση F-27/28, συμπεριλαμβανομένων των ενδιάμεσων συμπερασμάτων·
            
         
               —
            
            
               να δεχθεί τα αιτήματα που υπέβαλε πρωτοδίκως το νυν αναιρεσείον, ήτοι να απορρίψει την προσφυγή ως αβάσιμη·
            
         
               —
            
            
               να καταδικάσει τον αναιρεσίβλητο στα έξοδα τόσο της παρούσας δίκης όσο και της δίκης ενώπιον του Δικαστηρίου Δημόσιας Διοίκησης.
            
         
      Λόγοι αναιρέσεως και κύρια επιχειρήματα
   
   Με την παρούσα αίτηση αναιρέσεως, το Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) ζητεί την αναίρεση της απόφασης του Δικαστηρίου Δημόσιας Διοίκησης (ΔΔΔ) της 5ης Μαΐου 2009 στην υπόθεση F-27/28, Simões Dos Santos κατά ΓΕΕΑ, με την οποία το ΔΔΔ ακύρωσε την απόφαση PERS-01-07 και την από 15 Ιουνίου 2007 επιστολή του ΓΕΕΑ, καθόσον συνεπάγονται την εξάλειψη του υπολοίπου των μορίων αξιολόγησης του Simões Dos Santos μετά την προαγωγή του.
   Προς στήριξη της αιτήσεως αναιρέσεως, το ΓΕΕΑ προβάλλει τρεις λόγους αντλούμενους:
   
               —
            
            
               από νομικό σφάλμα, καθόσον το ΔΔΔ, κατά παράβαση της νομολογίας όσον αφορά τις προϋποθέσεις αναδρομικής εφαρμογής των πράξεων και την αρχή της προστασίας της δικαιολογημένης εμπιστοσύνης, διαπίστωσε ότι το ΓΕΕΑ παραβίασε την αρχή της ασφάλειας δικαίου και την αρχή της μη αναδρομικότητας·
            
         
               —
            
            
               από νομικό σφάλμα, καθόσον το ΔΔΔ έκρινε ότι το ΓΕΕΑ παρέβη το άρθρο 233 ΕΚ και παραβίασε το δεδικασμένο που απορρέει από την απόφαση του Πρωτοδικείου της 14ης Φεβρουαρίου 2007 στην υπόθεση T-435/04, Simões Dos Santos κατά ΓΕΕΑ, ενώ τα μέτρα που έλαβε το ΓΕΕΑ για την εκτέλεση της εν λόγω απόφασης είναι τα μόνα που επιτρέπονται χωρίς να παραβιάζεται η αρχή της απαγόρευσης των διακρίσεων·
            
         
               —
            
            
               από τον παράνομο χαρακτήρα της επιδίκασης, εκ μέρους του ΔΔΔ, αποζημίωσης προς ικανοποίηση της υποτιθέμενης ηθικής βλάβης, δεδομένου ότι δεν υπήρξε πταίσμα του ΓΕΕΑ, το δε ΔΔΔ αποφάνθηκε ultra petita.